Bentzen (slekt fra Kolbjørnsvik)

**Bentzen**, tidligere også **Kolbjørnsvik(en)**, er en norsk slekt som stammer fra Kolbjørnsvik utenfor Arendal, der slekten var skipsførere fra begynnelsen av 1700-tallet.

Slekten stammer fra skipsfører Peder Bentsen Kolbjørnsviken (f. ca. 1691). Han var gift med Boel Christensdatter, som var etterkommer av Arendals fremste handelsslekt på 1600-tallet, Ellefsen. De var foreldre til skipsfører Bent Pedersen Kolbjørnsviken (1724–1781), som var gift med Johanna Mari Knudsdatter (1725–1805) fra Gullsmedenga. Bent Pedersen og Johanna Mari Knudsdatter hadde to barn, sønnen skipsfører Peder Bentsen (f. 1754) og datteren Louise Bentsdatter (1760–1814).

Fra skipsfører Peder Bentsen (1754–1829) stammer sønnen, skipsfører Bent Kolbjørnsviken (1788–1869), som var far til prost i Arendal og forfatter Ivar Hirschholm Bentzen (1812–1881), til skipsfører Peder Bentzen (f. 1814) og til Dorothea Christine Bentzen (1816–1850) gift med skipsfører Christian Hansen Blom. Ivar Hirschholm Bentzen er særlig kjent for diktet *Losen*, som anses som en viktig inspirasjon for Henrik Ibsens dikt *[[Terje Vigen]]*; han var far til lege Bent Bentzen (1852–1921) og til bankdirektør og svensk konsul i Arendal (fra 1907) Theodor Bentzen (1854–1930). Peder Bentzen var far til skipsfører Ivar Hirschholm Bentzen (1845–1886); dennes datter Helene Sofie Hirschholm Bentzen (1881–1966) var gift med gullsmed Arthur David-Andersen og var mor til gullsmed Ivar David-Andersen. Dorothea Christine Bentzen gift Blom har en rekke etterkommere med slektsnavn Blom, Løvenskiold og andre navn; blant disse er godseier Carl Otto Løvenskiold (f. 1898) og dennes sønnesønn Carl Otto Løvenskiold (f. 1953).

Louise Bentsdatter (1760–1814) var gift med skipsfører og skipsreder Salve Olsen Hesnes fra Hesnesøya ved Grimstad; hun var bl.a. mor til skips- og kaperkapteinen Bent Salvesen og har en rekke etterkommere, med slektsnavn Salvesen, Paus, Løvenskiold, Wessel og andre navn.

## Oversikt

*Peder Bentsen Kolbjørnsviken (f. ca. 1691), skipsfører; gift med Boel Christensdatter
**Bent Pedersen Kolbjørnsviken (1724–1781), skipsfører; gift med Johanna Mari Knudsdatter (1725–1805) fra Gullsmedenga
***Peder Bentsen Kolbjørnsviken (1754–1829), skipsfører
****Bent Kolbjørnsviken (1788–1869), skipsfører
*****Ivar Hirschholm Bentzen (1812–1881), prost i Arendal
******Bent Bentzen (1852–1921), lege; gift med Karen Anker Bergh Kloumann og siden med Ragnhild Kierulf
******Theodor Bentzen (1854–1930), bankdirektør og svensk konsul i Arendal; gift med Kaja von Kløcker
*****Peder Bentzen (f. 1814), skipsfører; gift med Marie Strøm
******Ivar Hirschholm Bentzen (1845–1886), skipsfører; gift med Anna Juliane Wiig
*******Helene Sofie Hirschholm Bentzen (1881–1966); gift med gullsmed Arthur David-Andersen
********Ivar David-Andersen (1903–1998), gullsmed
*****Dorothea Christine Bentzen (1816–1850), gift med skipsfører Christian Hansen Blom
*******en rekke etterkommere med slektsnavn bl.a. [[Blom (slekt fra Skien)|Blom]] og [[Løvenskiold]]*
***Louise Bentsdatter Kolbjørnsviken (1760–1814); gift med skipsfører og skipsreder Salve Olsen Hesnes
*****en rekke etterkommere med slektsnavn bl.a. [[Salvesen (slekt fra Hesnes)|Salvesen]], [[Paus]], Løvenskiold, [[Wessel]]*

## Referanser